Kim Sae-ron

Kim Sae-ron (lahir 31 Julai 2000) ialah seorang pelakon wanita Korea Selatan. Beliau memulakan kerjayanya ketika berumur sembilan tahun dan menjadi terkenal menerusi filem A Brand New Life (2009) dan The Man From Nowhere (2010).  Kim dikenali menerusi lakonannya dalam filem A Girl at My Door (2014) serta drama Can You Hear My Heart? (2011), The Queen's Classroom (2013), Hi! School: Love On (2014) dan Mirror of the Witch (2016).

Kehidupan awal
Kim mempunyai dua orang adik perempuan, Ah-ron dan Ye-ron. Kedua-dua mereka juga menceburi bidang lakonan. Beliau menghadiri Sekolah Rendah Miyang di Seoul, dan menamatkan pembelajaran dari Sekolah Menengah Yang-il di Ilsan pada bulan Februari 2016. Beliau kemudiannya menghadiri Sekolah Seni Persembahan Seoul.

Karier
2009-2014
Peranan lakonan pertama Kim adalah dalam filem tahun 2009, A Brand New Life arahan Ounie Lecomte. Kim menghadiri Festival Filem Cannes untuk filem tersebut dan merupakan pelakon wanita termuda untuk dijemput ke festival tersebut. Beliau kemudiannya membintangi filem The Man From Nowhere bersama Won Bin, yang mana filem itu merupakan filem dengan kutipan tertinggi di Korea Selatan pada tahun 2010. Kim memenangi beberapa anugerah untuk dua filem pertamanya termasuk Pelakon Baru Wanita Terbaik di Anugerah Filem Korea dan Anugerah Filem Buil.
Pada tahun 2011, Kim mempunyai peranan dalam filem I Am a Dad. Peranan drama pertamanya adalah dalam Can You Hear My Heart? sebagai versi muda watak Hwang Jung-eum. Beliau muncul dalam empat episod pertama dan persembahan lakonannya dipuji oleh pengkritik drama. Beliau kemudiannya muncul dalam filem Barbie bersama adiknya, Ah-ron. Kim melakonkan dua peranan dalam filem seram ngeri, The Neighbor. Pada tahun 2013, beliau berlakon dalam drama The Queen's Classroom, yang mana beliau mememangi Pelakon Muda Wanita Terbaik di Anugerah Drama MBC 2013 (berkongsi bersama tiga pelakon lain).

Peranan lakonan pertama Kim pada tahun 2014 adalah dalam filem dokumentari-drama, Manshin: Ten Thousand Spirits, sebagai versi remaja Kim Geum-hwa. Beliau kemudiannya melakonkan watak mangsa buli dan keganasan domestik dalam filem A Girl at My Door. Kim menghadiri Festival Filem Cannes buat kali kedua untuk filem tersebut. Persembahan lakonan beliau dipuji secara meluas oleh pengkritik filem termasuk daripada majalah Variety dan Twitch Film. Beliau dicalonkan untuk pelbagai anugerah dan memenangi Pelakon Baru Wanita Terbaik di Anugerah Filem Blue Dragon ke-35 dan Anugerah Sinematografi Emas. Juga pada tahun 2014, beliau membintangi drama Hi! School: Love On dan filem seram ngeri Manhole.

2015-sekarang
Pada tahun 2015, Kim melakonkan watak utama dalam rancangan istimewa Drama City, iaitu Snowy Road. Drama dua bahagian ini kemudiannya dikeluarkan sebagai filem di teater. Persembahan lakonan Kim dipuji oleh pengkritik drama dan penonton. Beliau kemudiannya memenangi Pelakon Wanita Terbaik dalam Filem Asing di Festival Filem Golden Rooster dan Hundred Flowers. Beliau kemudiannya melakonkan watak utama dalam drama To Be Continued dan versi muda karakter Choi Kang-hee dalam drama Glamorous Temptation. Beliau membintangi drama tahun 2016, Mirror of the Witch. Pada bulan November 2016, Kim menyertai YG Entertainment.

Filmografi
Filem
 Tahun Tajuk Peranan 2009 A Brand New Life Jin-hee 2010 The Man from Nowhere Jung So-mi 2011 I Am a Dad Han Min-ji2012 Barbie Soon-young The Neighbor Yoo Soo-yeon / Won Yeo-seon2014 Manshin: Ten Thousand Spirits Kim Geum-hwa (remaja) A Girl at My Door Sun Do-hee Manhole Soo-jung 2016 The Great Actor kameo

Drama
 Tahun Tajuk Peranan Saluran2011 Can You Hear My Heart? Bong Woo-ri (kanak-kanak) MBC Heaven's Garden Kang Eun-soo Channel A2012 Fashion King Lee Ga-young (kanak-kanak) SBS I Need Romance 2012 Yoon Gi-hyun (kameo) tvN Mom Is Acting Up Park Sae-ron MBC Missing You Bo-ra (kameo suara, episod 11) MBC 2013 The Queen's Classroom Kim Seo-hyun MBC 2014 Hi! School: Love On Lee Seul-bi KBS22015 Snowy Road Kang Young-ae KBS1 To Be Continued Jung Ah-rin MBC Every 1 Glamorous Temptation Shin Eun-soo (remaja) MBC 2016 Mirror of the Witch Puteri Seo-ri / Yeon-hee jTBC

Video muzik
 Tahun Lagu Artis 2013  "Green Rain"  Shinee2014  "Jackpot"  Block B "From My Heart"  5urprise 2015 "Cat's Eye"  Astro

Rancangan varieti
 Tahun Tajuk Saluran Nota 2012  The Human Condition  KBS2  Tetamu, episod 3 2014  Happy Together  KBS2  Tetamu, episod 365 2015–sekarang  Show! Music Core  MBC  Pengacara

Diskografi
 Tahun Lagu Album 2012  "The Phrase"  OST The Neighbor

Rujukan

Pautan luar

Kim Sae-ron di YG Entertainment 




Kategori:Kelahiran 2000
Kategori:Kematian 2025
Kategori:Pelakon wanita Korea Selatan
Kategori:Artis YG Entertainment